සමස්ත තරගාවලිය පුරාම විශිෂ්ට ක්‍රීඩා රටාවක නිරත වූ යෝෂිත රාජපක්ෂගේ නායකත්වයෙන් යුත් ජැෆ්නා චැලෙන්ජර්ස් කණ්ඩායම හා මහනුවර පැවැති පළමු අදිය‍ර ජය ගනිමින් පෙරැළිකාර කණ්ඩායම බවට පත් වූ නෝර්ත් වෙස්ටර්න් බ්ලැක්ස් පිල ඊයේ (3)බම්බලපිටිය පොලිස් ක්‍රීඩාංගණයේ දී නිමාවට පත් වූ කාල්ටන් සුපර් සෙවන්ස් රගර් තරගාවලියේ සම ශූරතා දිනා ගත්හ.ඊයේ අවසන් තරගයේ දී වෙස්ටර්න් වොරියර්ස් පිල ලකුණු 26-17ක්‍ ලෙස පරාජය කරමින් දෙවැනි අදියරේ ශුරයන් බවට පත්වූ ජැෆ්නා චැලෙන්ජර්ස් පිලත්, මහනුවර පැවැති පළමු අදිය‍රේ ශූරයන් වූ නෝර්ත් වෙස්ටර්න් බ්ලැක්ස් පිලත් සමස්ත ප්‍රසාද ලකුණු සටහනේ ලකුණු 37 බැගින් ලබා ගෙන තිබිණි.